1206. gada kauja pie Salaspils

1206. gada kauja pie Salaspils notika 1206. gada 4. jūnijā līvu mūra pilī uz Daugavas salas (Holme, vēlāk pazīstama kā "Mārtiņsala") pie tagadējās Salaspils. Apvienotais Salas un Turaidas novadu līvu karaspēks Ako vadībā kopā ar sabiedrotajiem lietuviešiem sapulcējās Salas pilī un, pēc krustnešu domām, plānoja uzbrukumu Rīgas pilsētai. Livonijas bīskapa Alberta uzdevumā aptuveni 150 Zobenbrāļu ordeņa bruņinieki, Rīgas pilsoņi, viņiem pakļautie Rīgas līvi un krustneši pa Daugavu devās uzbrukumā Salas pilij. Kaujā krustneši guva uzvaru un nogalināja Salas līvu novada vecāko Ako, kura galva kā uzvaras zīme Rīgā tika pasniegta bīskapam Albertam.Indriķa Livonijas hronika X 8.-9.:  Kaujas rezultātā Daugavas lībieši zaudēja savas svarīgākās pilis un turpmākas pretestības spējas.sast. Uldis Bormanis, "Iepazīsim Latviju (4)", "Aplis", 8. lpp. ISBN 9984-10-214-9

 Ārējās saites 
 Ako piemineklis Rīgā un aiz Salaspils (Rīgas-Daugavpils šosejas labajā pusē, atklāts 1994. gadā) 

 Atsauces 

 Skatīt arī 
 Livonijas krusta kari

Kategorija:Kaujas Livonijas krusta karos
Kategorija:Kaujas Latvijas teritorijā
Kategorija:Kaujas ar Zobenbrāļu ordeņa piedalīšanos
Kategorija:Lībieši
Kategorija:Salaspils novads
Kategorija:1206. gads